[Clemens Episcopus servus servorum Dei, dilecto filio Abbati Monasterii Cluniacensis salutem et Apostolicam benedictionem. Paci et tranquillitati Cluniacensis Ordinis ac personarum ipsius volentes paterna sollicitudine providere, ut tu, et successores tui Abbates Cluniacenses Monachos ejusdem Ordinis fugitivos et Apostatas, ubicumque inventi fuerint sub habitu sæculari, capere, et reducere ad Claustrum Cluniacensis Monasterii valeatis, et invocare super hoc (si opus fuerit) auxilium Brachii sæcularis vobis auctoritate præsentium indulgemus. Nulli ergo, etc. Datum Perusii. Nonis Novembris, Pontificatus nostri anno Primo.]